૧૭ કિ.મી. અંતરના માર્ગની બંને સાઈડોએ ખોદકામ કરીને વૃક્ષછેદન કર્યા વિના જ ડામરકામ કરીને માર્ગ પાકો બનાવી દેવાયો છે. ઘટાદાર વૃક્ષોના થડ વાહનચાલકો માટે અવરોધરૂપ બને તેવી ભીતિ અત્યારથી જ સેવાઇ રહી છે. આથી વાહન ચાલકો માટે માર્ગની સાઈડો શોભાના ગાંઠિયા સમાન જ હાલમાં બનવા પામી છે.જરૂરી મંજૂરી મેળવ્યા બાદ વૃક્ષો હટાવીને માર્ગ બનાવવામાં આવ્યો હોત તો વાહનચાલકોને સુગમતાની સાથે તંત્ર દ્વારા કરાતો કરોડોનો ખર્ચ લેખે લાગી શકત. હવે જયારે વૃક્ષો હટાવવાની કામગીરી હાથ ધરાશે ત્યારે ડામર માર્ગને નુકસાનની સાથે માર્ગના સમારકામ માટે પુન: તંત્રને લાખોનો ખર્ચ કરવો પડશેની અટકળો અસ્થાને નથી.